Document ID: 32014R0733

KOMISIJAS REGULA (ES) Nr. 733/2014
(2014. gada 24. jūnijs),
ar ko groza Regulu (EK) Nr. 1418/2007 par dažu atkritumu eksportu reģenerācijai uz konkrētām valstīm, kuras nav ESAO dalībvalstis
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 37. pantu,
pēc apspriešanās ar attiecīgajām valstīm,
tā kā:
(1)
Atbilstīgi Regulas (EK) Nr. 1013/2006 37. pantam Komisija periodiski atjaunina Komisijas Regulu (EK) Nr. 1418/2007 (2) par dažu atkritumu eksportu reģenerācijai uz valstīm, uz kurām neattiecas ESAO Lēmums par atkritumu pārrobežu pārvietošanas kontroli (“ESAO lēmums” (3)). Komisija ir nosūtījusi rakstisku pieprasījumu visām valstīm, uz kurām neattiecas ESAO lēmums, lūdzot rakstiski apstiprināt, ka atkritumus un atkritumu maisījumus, kas uzskaitīti Regulas (EK) Nr. 1013/2006 III vai IIIA pielikumā un kā eksports nav aizliegts saskaņā ar minētās regulas 36. pantu, var eksportēt no Eiropas Savienības, lai tos reģenerētu minētajā valstī, un lūdzot norādīt, kura kontroles procedūra (ja tāda ir) galamērķa valstī tiktu piemērota. Komisija ir saņēmusi atbildes no septiņdesmit četrām valstīm. Lai tās ņemtu vērā, būtu jāgroza Regulas (EK) Nr. 1418/2007 pielikums.
(2)
ESAO Padome 2013. gada 13. februārī apstiprināja Vides politikas komitejas atzinumu par Izraēlas atbilstību ESAO lēmumam. Tādēļ Regulas (EK) Nr. 1013/2006 37. panta 2. punktu šai valstij vairs nepiemēro, un Izraēla tādējādi būtu jāsvītro no Regulas (EK) Nr. 1418/2007 pielikuma.
(3)
Jaunzēlande ir valsts, uz kuru attiecas ESAO lēmums. Tādēļ Regulas (EK) Nr. 1013/2006 37. pantu šai valstij nepiemēro un Jaunzēlande būtu jāsvītro no Regulas (EK) Nr. 1418/2007 pielikuma,
IR PIEŅĒMUSI ŠO REGULU.
1. pants
Regulas (EK) Nr. 1418/2007 pielikumu groza saskaņā ar šīs regulas pielikumu.
2. pants
Šī regula stājas spēkā četrpadsmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 24. jūnijā

Labels: 3
5
20